Дори в този отговорен момент ръката на Григор не трепна и той не спираше да тероризира противника с първия си сервис, макар да си създаваше само проблеми с дефанзивния избор на втори удар в два случая. Все пак, страхотна комбинация сервис-форхенд по обратния диагонал го изведе до 40-30, а ас номер 3 материализира цялостното превъзходство над 13-кратния шампион от "Шлема" - 6:2 за 29 минути.